[pic] | COMISIA COMUNITĂȚILOR EUROPENE |

Bruxelles, 16.12.2008

COM(2008) 867 final

2008/0267 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 1927/2006 privind crearea Fondului european de ajustare la globalizare

{SEC(2008) 3055} {SEC(2008) 3056}

EXPUNERE DE MOTIVE

1. Contextul propunerii

- Motivele și obiectivele propunerii

Obiectivul prezentei propuneri este de a permite Fondului european de adaptare la globalizare („FEG”) să reacționeze mai eficace în sprijinirea lucrătorilor concediați ca urmare a globalizării, de a lărgi temporar domeniul de aplicare al acestuia prin includerea concedierilor cauzate de impactul crizei economice și financiare mondiale și de a apropia și mai mult fondul de obiectivul său de solidaritate. Pentru a atinge acest obiectiv, anumite dispoziții din Regulamentul (CE) nr. 1927/2006[1] de instituire a Fondului european pentru ajustare la globalizare trebuie să fie modificate.

- Context general

Raportul anual privind operațiunile FEG în 2007 a fost o parte integrantă a Comunicării intitulate „Agenda socială reînnoită: oportunități, acces și solidaritate în Europa secolului XXI”[2], adoptată de Comisie la 2 iulie 2008. În Comunicarea cu titlul „Solidaritate în fața schimbărilor: Fondul european pentru adaptare la globalizare (FEG) în 2007 - retrospectivă și perspective”[3], Comisia și-a anunțat intenția de a modifica Regulamentul FEG înainte de a publica următorul raport anual, prevăzut pentru mijlocul anului 2009.

În Planul său european de redresare economică[4], publicat la 26 noiembrie 2008, Comisia și-a anunțat intenția de a face din FEG un instrument mai eficace de intervenție rapidă, ca parte a răspunsului Europei la criză. Comisia și-a reafirmat intenția de a revizui normele privind FEG, astfel încât acesta să poată interveni mai rapid în sectoare cheie, printre altele prin cofinanțarea de acțiuni de formare și de plasare pe piața forței de muncă pentru persoanele concediate ca urmare a crizei economice.

- Dispoziții în vigoare în domeniul propunerii

Fondul Social European[5] (FSE) a fost înființat pentru a contribui la prioritățile Comunității în ceea ce privește întărirea coeziunii economice și sociale, prin îmbunătățirea ocupării forței de muncă și a posibilităților de angajare, încurajarea unui nivel ridicat de ocupare a forței de muncă și a creării de locuri de muncă mai multe și mai bune. Acesta sprijină Strategia Europeană de ocupare a forței de muncă, precum și politica statelor membre cu scopul de a atinge ocuparea integrală a forței de muncă și calitatea și productivitatea la locul de muncă, de a promova incluziunea socială, inclusiv accesul persoanelor dezavantajate la un loc de muncă, și de a reduce diferențele naționale, regionale și locale în ocuparea forței de muncă. Principala diferență față de FEG este că FSE constă în programe multianuale care sprijină obiective strategice, pe termen lung - în special de anticipare și de gestionare a modificărilor și a restructurării, cu activități cum ar fi învățarea pe tot parcursul vieții. FEG este răspunsul la criza pe scară europeană cauzată de globalizare. Acesta oferă un singur sprijin, individual și pe termen limitat, orientat direct către lucrătorii concediați.

Propunerea de modificare se referă la anumite dispoziții existente ale regulamentului FEG, cu scopul de a consolida performanța acestuia în ceea ce privește reintegrarea în sfera profesională a lucrătorilor care sunt concediați ca urmare a globalizării. Conceptele și prevederile cuprinse în prezenta propunere rămân în cadrul obiectivului general al FEG de a arăta solidaritate față de lucrătorii care sunt afectați negativ de modificările la nivelul economiei globale.

- Coerența cu celelalte politici și obiective ale Uniunii

Sprijinul comunitar acordat lucrătorilor care sunt concediați ca urmare a creșterii concurenței pe piețele globale stă în mod clar la baza obiectivelor strategiei de la Lisabona privind creșterea economică și ocuparea forței de muncă. Acesta este pe deplin concordant cu obiectivele generale ale Strategiei europene de ocupare a forței de muncă, de realizare a ocupării depline a forței de muncă, de reducere a șomajului și a inactivității, de îmbunătățire a calității și a productivității la locul de muncă, de îmbunătățire a atractivității locurilor de muncă și de întărire a coeziunii sociale și teritoriale. Asistența FEG suplimentează acțiunile cofinanțate de fondurile structurale, în special de Fondul Social European.

FEG stă la baza Liniilor directoare privind ocuparea forței de muncă ale Strategiei europene pentru ocuparea forței de muncă, în special a liniilor directoare 20, 21 și 24. Acestea din urmă se referă la corelarea îmbunătățită a cerințelor pieței forței de muncă prin înlăturarea obstacolelor în calea mobilității pentru lucrătorii din toată Europa, precum si printr-o mai bună anticipare a nevoilor de calificare, a deficitelor pe piața forței de muncă și a blocajelor. Ele promovează flexibilitate printr-o mai bună anticipare și o gestionare pozitivă a schimbării, în special conectate cu deschiderea pieței, în așa fel încât să reducă la minimum costurile sociale și să faciliteze adaptarea, și oferă sprijin în tranzițiile din viața profesională, inclusiv instruirea, activitatea autonomă, crearea de afaceri și mobilitatea geografică. Ele sprijină, de asemenea, cea mai bună utilizare a sistemelor de educație și formare, ca răspuns la noile cerințe de competență, răspunzând noilor nevoi profesionale, competențelor cheie și cerințelor viitoare de calificări, prin îmbunătățirea definirii și transparenței calificărilor, recunoașterea lor efectivă și validarea învățământului non-formal și informal.

Propunerea este, de asemenea, coerentă cu implementarea politicilor integrate de flexicuritate, enunțate în comunicarea „Către principii comune ale flexicurității”, adoptată de Consiliul European în decembrie 2007, deoarece își propune să faciliteze o tranziție profesională rapidă pentru lucrătorii concediați și, prin aceasta, să contribuie la menținerea lucrătorilor calificați pe piața forței de muncă.

2. Consultarea păr țILOR INTERESATE șI EVALUAREA IMPACTULUI

- Consultarea părților interesate

Metode de consultare, principalele sectoare vizate și profilul general al respondenților

Comisia s-a consultat de două ori cu experții statelor membre și cu partenerii sociali: prima dată în iulie 2008 printr-un chestionar cu privire la operațiunile și gestionarea FEG și despre posibile îmbunătățiri identificate în raportul anual FEG, și a doua oară la o conferință ce avut loc la Bruxelles, la 4 septembrie 2008. Pe ordinea de zi a conferinței s-au aflat probleme identificate în raportul anual, reieșite din răspunsurile la chestionar, prezentate în rezumat și trimise tuturor participanților înainte de reuniune, ca material de referință.

Rezumatul răspunsurilor și modul în care acestea au fost luate în considerare

Comisia a dorit în special să se asigure asupra punctelor de vedere ale statelor membre și ale altor părți interesate privind problemele principale identificate în raportul anual, în special în cu privire la: utilitatea includerii factorilor de globalizare, alții decât modificările în comerțul internațional; relevanța ratei de cofinanțare de către FEG; numărul și natura cazurilor de concediere ce implică mai mult de 1 000 de muncitori, precum și cazurile care implică între 500 și 1 000 de lucrători; oportunitatea perioadelor de timp stabilite în Regulament (perioadele de referință și a perioadele de punere în aplicare); precum și o serie de alte probleme referitoare la administrarea FEG la nivelul UE și la nivel național. S-au primit răspunsuri de la 22 de state membre și câteva organizații sociale partenere.

Toate aceste probleme sunt abordate în modificările propuse.

- Obținerea și utilizarea expertizei

Nu a fost necesară o expertiză externă prin contract. Cu toate acestea, mai mulți experți externi au participat în mod activ și și-au exprimat opinia la conferința părților interesate de la Bruxelles din 4 septembrie 2008.

- Evaluarea impactului

Raportul de evaluare a impactului a analizat problemele asociate cu punerea în aplicare a actualului Regulament FEG, conform raportului anual. Comisia a evaluat trei opțiuni - cu două variante pentru a treia opțiune – în ceea ce privește impactul lor economic și social, cu scopul extinderii ariei de acțiune a FEG și sporirea eficienței sale în reintegrarea lucrătorilor concediați din cauza efectelor globalizării asupra ocupării forței de muncă.

- Conform opțiunii 1, „ Nicio modificare ”, regulamentul FEG ar fi aplicat în continuare fără nicio schimbare. Avantajele oferite de această opțiune sunt legate de continuitatea din punct de vedere al cadrului legislativ și al aspectelor practice de punere în aplicare a acțiunilor finanțate de FEG;

- Conform opțiunii 2, „ Nicio modificare, plus îmbunătățiri ”, o serie de îmbunătățiri de funcționare ar trebui introduse fără să se aducă modificări Regulamentului FEG. Aceste îmbunătățiri ar implica: simplificarea procedurilor și condițiilor pentru depunerea cererilor; utilizarea rețelelor existente pentru a promova FEG în rândul părțile interesate potențiale și schimbul de experiențe pozitive; clarificarea eligibilității sectorului de servicii și a măsurilor cum ar fi indemnizațiile de mobilitate și micro-creditele; ameliorarea conștientizării prin activități de sensibilizare pentru a realiza o mai mare vizibilitate a FEG.

Prin opțiunea 3, „ Îmbunătățiri și modificări în funcționare ”, Comisia a evaluat două variante legate de criteriul de eligibilitate:

- Conform „ variantei A : Comerț ” a opțiunii 3, criteriul de eligibilitate ar fi în continuare schimbările în tendințele comerțului mondial, dar regulamentul FEG ar trebui modificat după cum urmează: reducerea numărului de concedieri declanșator de la 1 000 la 500; includerea concedierilor ce au loc înainte de începerea perioadei de referință în rândul lucrătorilor concediați eligibili pentru sprijin FEG; prelungirea perioadei de timp pentru punerea în aplicare a sprijinului FEG de la 12 la 24 de luni; clarificarea sumei disponibile pentru asistența tehnică la inițiativa Comisiei și extinderea domeniului de aplicare a asistenței tehnice prin includerea de activități orientate spre viitor; clarificarea noțiunii de „utilizare” a contribuției financiare; și creșterea ratei standard de sprijin FEG de la 50% la 75% din costurile totale;

- Conform „ variantei B : Piețe ” a opțiunii 3, Regulamentul FEG ar fi modificat după cum s-a descris mai sus cu o singură diferență: eligibilitatea va fi extinsă de la schimbări majore în tendințele comerțului mondial, pentru a include schimbări majore în piețele mondiale, cum ar fi schimbări în producție și tehnologia produsului, schimbările în organizarea producției (cum ar fi externalizarea producției către alte companii), precum și accesul la și prețul materiilor prime și a altor factori de producție.

- Lărgirea domeniului de aplicare a FEG

Criza financiară mondială produce și va produce concedieri masive, într-un număr din ce în ce mai mare de sectoare de activitate, pe măsură ce acestea sunt afectate de scăderea numărului de credite disponibile și de scăderea puterii de cumpărare a cetățenilor. Comisia dorește să întreprindă acțiuni excepționale și limitate în timp pentru ca FEG să poată răspunde acestor probleme cu mai multă eficacitate. Prin urmare, Comisia propune ca, pentru o perioadă limitată de timp, domeniul de aplicare al FEG să fie lărgit, astfel încât acesta să poată interveni ca răspuns la criza financiară și economică mondială. Această propunere nu a fost inclusă în evaluarea inițială a impactului, care se referea la o lărgire de mai mică amploare a domeniului de aplicare, limitată la „piețe”, după cum s-a arătat mai sus.

Prin urmare, evaluarea impactului a fost adaptată pentru a include aspectele crizei financiare legate de ocuparea forței de muncă, descrierea limitelor actualului regulament în ceea ce privește noua situație și o analiză a unor posibile modificări ale regulamentului FEG, care vor permite fondului să funcționeze mai bine ca instrument de răspuns la criză.

Propunerea corespunde și filozofiei aflate la baza FEG, și anume că Uniunea ar trebui să fie în măsură să-și arate solidaritatea cu lucrătorii care își pierd locurile de muncă din cauza perturbărilor economice produse de evenimente globale cum ar fi actuala criză mondială. Principiile pieței interne ar continua să excludă de la finanțarea FEG ajustările și restructurările datorate exclusiv unei dinamici intracomunitare.

3. Elementele juridice ale propunerii

- Rezumatul acțiunii propuse

Acțiunea propusă are drept obiectiv modificarea regulamentului FEG pentru a se asigura că FEG îndeplinește în totalitate obiectivul declarat de solidaritate cu lucrătorii care și-au pierdut locul lor de muncă ca urmare a unor schimbări majore determinate de globalizare, inclusiv o dispoziție temporară pentru sprijinirea muncitorilor concediați ca urmare a crizei economice și financiare mondiale.

- Temei juridic

Propunerea se bazează pe articolul 159 alineatul (3) din Tratatul CE.

- Principiul subsidiarității

Principiul subsidiarității se aplică în măsura în care propunerea nu intră în sfera competenței exclusive a Comunității.

Obiectivele propunerii nu pot fi realizate în mod satisfăcător de către statele membre. Obiectivele pot fi îndeplinite doar printr-o modificare a regulamentului actual.

Acțiunea comunitară va îndeplini mai bine obiectivele propunerii din următorul motiv:

Așa cum se menționează în expunerea de motive[6] a propunerii inițiale de regulament FEG, Comunitatea poate lua măsuri, în conformitate cu principiul subsidiarității stabilit în articolul 5 din Tratat, pentru a promova obiectivul de solidaritate.

În formularea acestei propuneri, Comisia s-a bazat pe informații cantitative, care au devenit disponibile, ca urmare a primelor 18 luni de funcționare a FEG, inclusiv perioada descrisă în primul raport anual cu privire la FEG.

Modul de funcționare a acestui instrument poate fi modificat printr-o inițiativă legislativă luată la nivelul Uniunii. Propunerea stabilește normele de funcționare ale unui instrument financiar disponibil la nivel comunitar.

Prin urmare, propunerea respectă principiul subsidiarității.

- Principiul proporționalității

Propunerea respectă principiul proporționalității din următorul (următoarele) motiv(e):

În conformitate cu principiul proporționalității, dispozițiile din prezentul regulament nu depășesc acțiunile necesare pentru îndeplinirea obiectivelor sale. Modificările propuse la Regulamentul (CE) nr. 1927/2006 se limitează la cele necesare pentru a consolida impactul FEG asupra reintegrării în muncă a lucrătorilor concediați ca urmare a unor modificări în economia globală.

Nu se impune nici o sarcină administrativă suplimentară statelor membre în comparație cu Regulamentul FEG existent.

- Alegerea instrumentului

Instrumentul propus: regulament.

Alte mijloace nu ar fi adecvate din următorul motiv:

Un regulament este instrumentul legal potrivit pentru a modifica un regulament deja existent.

4. Implica țIILE BUGETARE

Articolul 28 din Acordul interinstituțional dintre Parlamentul European, Consiliu și Comisie din 17 mai 2006[7] privind disciplina bugetară și buna gestiune financiară prevede că FEG nu poate depăși o sumă anuală maximă de 500 de milioane EUR .

După cum s-a anunțat în Comunicarea privind Planul european de redresare economică, Comisia va revizui mijloacele bugetare disponibile pentru FEG ținând seama de implementarea normelor revizuite .

5. informa țII SUPLIMENTARE

- Explicarea detaliată a propunerii

Propunerea de modificare a articolului 1 extinde domeniul de aplicare al FEG ca răspuns la criza economică și financiară mondială și conține adaptările necesare pentru acordarea de sprijin în mod temporar lucrătorilor concediați ca urmare a crizei.

Modificările propuse pentru articolul 2 reduc numărului de concedieri care poate declanșa intervenția FEG de la 1 000 la 500, clarifică situația cazurilor prezentate Comisiei în conformitate cu criteriile de intervenție de la articolul 2 (c) și introduc o definiție a evenimentului de concediere ce rezultă din jurisprudență[8].

Modificarea propusă la litera (a) din articolul 5 alineatul (2) are scopul de a asigura un tratament echitabil și nediscriminatoriu pentru lucrătorii a căror concediere a avut loc înainte sau după intervalul de referință de 4 luni prevăzut de articolele 2 litera (a) sau 2 litera (c), dar care poate fi în mod clar legată de același eveniment de concediere.

Modificările propuse la articolul 8 clarifică baza de calcul a sumei disponibile pentru asistența tehnică și tipul de activități care pot fi finanțate în conformitate cu articolul 13.

Propunerea de modificare a articolului 10 crește rata de intervenție de la 50% la 75%, reflectând astfel mai bine natura urgentă a contribuției pentru sprijinirea lucrătorilor concediați.

Propunerea de modificare a articolului 13 mărește perioada de implementare a unei contribuții FEG de la 12 luni la 24 de luni.

Propunerea de modificare a articolului 20 prevede că, pe baza evaluării intermediare menționate la articolul 17, alineatul (1) litera (a), Parlamentul European și Consiliul pot revizui acest regulamentul, pe baza unei propuneri a Comisiei.

2008/0267 (COD)

Propunere de

REGULAMENT AL PARLAMENTULUI EUROPEAN ȘI AL CONSILIULUI

de modificare a Regulamentului (CE) nr. 1927/2006 privind crearea Fondului european de ajustare la globalizare

PARLAMENTUL EUROPEAN ȘI CONSILIUL UNIUNII EUROPENE,

Având în vedere Tratatul de instituire a Comunității Europene, în special articolul 159 al treilea paragraf,

Având în vedere propunerea Comisiei[9],

Având în vedere avizul Comitetului Economic și Social European[10],

Având în vedere avizul Comitetului Regiunilor[11],

Acționând în conformitate cu procedura stabilită la articolul 251 din Tratat[12],

Întrucât:

(1) Regulamentul (CE) nr. 1927/2006 al Parlamentului European și a Consiliului de la 20 decembrie 2006[13], a înființat Fondul european de ajustare la globalizare („FEG”) pentru a permite Comunității să asigure sprijin și să arate solidaritate față de lucrătorii concediați ca urmare a unor schimbări structurale majore în tendințele comerțului mondial, datorită globalizării.

(2) Comisia a prezentat primul raport anual către Parlamentul European și Consiliu, în conformitate cu articolul 16 din Regulamentul (CE) nr. 1927/2006. În raportul său, cuprins în Comunicarea din 2 iulie 2008[14], Comisia a ajuns la concluzia că este necesar să se consolideze impactul FEG asupra creării de locuri de muncă și posibilități de formare profesională pentru lucrătorii din Europa.

(3) Comunicarea Comisiei privind „Noi competențe pentru noi locuri de muncă: să anticipăm și să răspundem cerințelor pieței forței de muncă în materie de competențe[15]” și „Principiile comune de flexicuritate”, adoptate de Consiliul European la 14 decembrie 2007 subliniază importanța obiectivelor de promovare a adaptabilității și a capacității de integrare profesională a lucrătorilor prin oportunități de învățare ameliorate la toate nivelurile și prin strategii de dezvoltare a competențelor care să răspundă nevoilor economiei.

(4) La 26 noiembrie 2008, Comisia a adoptat o Comunicare privind un Plan european de redresare economică[16], bazat pe principiile fundamentale de solidaritate și de justiție socială. Ca parte din răspunsul la criză, normele privind FEG trebuie revizuite pentru a lărgi temporar domeniul de aplicare al acestuia și a-i permite să reacționeze mai eficace ca răspuns la criză.

(5) Pentru a se asigura că criteriile de intervenție sunt aplicate în mod transparent, ar trebui să fie introdusă o definiție a evenimentului de concediere. Pragul de concediere ar trebui să fie redus, cu scopul de a acorda o flexibilitate mai mare statelor membre în prezentarea de cereri și pentru a răspunde mai bine obiectivului de solidaritate.

(6) În conformitate cu obiectivul de acordare al unui tratament echitabil și nediscriminatoriu pentru toți lucrătorii a căror concediere poate fi clar legată de același eveniment de concediere, aceștia ar trebui să aibă dreptul de a beneficia de pachetul de servicii personalizate prezentat pentru o contribuție FEG.

(7) Pentru a facilita implementarea FEG, ar trebui utilizată asistența tehnică furnizată la inițiativa Comisiei.

(8) În scopul aducerii ratei de cofinanțare pentru sprijinul FEG în conformitate cu ratele de intervenție din cadrul Fondului Social European, ar trebui mărită rata de cofinanțare pentru sprijinul FEG.

(9) În scopul îmbunătățirii calității acțiunilor și pentru a acorda timp suficient pentru ca măsurile să fie eficiente în reintegrarea în sfera profesională a lucrătorilor celor mai vulnerabili, ar trebui extinsă și clarificată perioada în care trebuie efectuate acțiunile eligibile.

(10) Este necesar să se revizuiască modul de funcționare a FEG, inclusiv derogarea temporară acordată pentru sprijinirea lucrătorilor care au fost concediați ca urmare a crizei financiare și economice mondiale.

(11) Prin urmare, Regulamentul (CE) nr. 1927/2006 ar trebui modificat în consecință,

ADOPTĂ PREZENTUL REGULAMENT:

Articolul 1

Regulamentul (CE) nr. 1927/2006 se modifică după cum urmează:

1. La articolul 1 se inserează un nou alineat (1a) după cum urmează:

„1a. Prin derogare de la alineatul (1), FEG acordă, de asemenea, sprijin lucrătorilor concediați ca urmare a crizei economice și financiare mondiale, cu condiția ca cererile să îndeplinească criteriile prevăzute la articolul 2 literele (a), (b) sau (c).

Prezenta derogare se aplică tuturor cererilor depuse înainte de 31 decembrie 2010.”

2. Articolul 2 se înlocuiește cu următorul text:

„ Articolul 2

Criterii de intervenție

O contribuție financiară din partea FEG va fi acordată în cazul în care schimbări structurale majore în tendințele comerțului mondial produc o dezorganizare economică gravă, în special o creștere importantă a importurilor în Uniunea Europeană, sau un declin rapid al cotei de piață a UE într-un anumit sector sau o delocalizare în țări terțe, care au ca rezultat:

(a) concedierea a cel puțin 500 de salariați ai unei întreprinderi dintr-un stat membru, într-o perioadă de 4 luni, inclusiv lucrătorii concediați de furnizorii sau producătorii din aval ai întreprinderii menționate anterior, sau

(b) concedierea într-o perioadă de 9 luni a cel puțin 500 de salariați, în special în întreprinderi mici și mijlocii într-o diviziune NACE 2 dintr-o regiune sau două regiuni învecinate la nivel NUTS II, sau

(c) pentru piețele mici de forță de muncă sau în împrejurări excepționale, justificate în mod corespunzător de către statul membru în cauză, o cerere de contribuție din partea FEG poate fi considerată admisibilă chiar dacă condițiile prevăzute la literele (a) sau (b) nu sunt îndeplinite în totalitate, atunci când concedierile au un impact grav asupra ocupării forței de muncă și asupra economiei locale. Statul membru trebuie să precizeze că cererea sa nu satisface în întregime criteriile de intervenție stabilite la literele (a) sau (b). Suma totală a contribuțiilor pentru împrejurări excepționale nu poate depăși 15 % din FEG în fiecare an.

Pentru calcularea numărului de concedieri prevăzut la litere (a), (b) și (c) din primul paragraf, o concediere poate fi numărată din momentul în care contractul de muncă încetează, fie prin notificarea individuală de încetare a contractului, dată de angajator lucrătorului în cauză, fie prin încetarea de facto a unui contract înainte termenului de expirare, din motive independente de persoana lucrătorului în cauză. În fiecare caz, una din cele două opțiuni trebuie aleasă și specificată în cerere.”

3. Articolul 5 se modifică după cum urmează:

În paragraful 2, litera (a) se înlocuiește cu următorul text:

„(a) o analiză motivată a legăturii dintre concedierile planificate și modificările majore ale structurii comerțului mondial sau criza economică și financiară, o dovadă a numărului de concedieri și o explicație a naturii neprevăzute a acestor concedieri. Concedierile care au avut loc înainte sau după perioada prevăzută la articolul 2 litera (a) sau la articolul 2 litera (c) în cazul în care o cerere depusă în conformitate cu acesta din urmă face derogare de la criteriile stabilite în articolul 2 litera (a), pot fi incluse în măsurile cofinanțate, cu condiția ca aceste concedieri să fi avut loc după anunțarea generală a concedierilor prevăzute și dacă se poate stabili o legătură funcțională clară cu evenimentul declanșator al concedierilor în cursul perioadei de referință;”

4. Articolul 8 se înlocuiește cu următorul text:

„ Articolul 8

Asistență tehnică la inițiativa Comisiei

1. La inițiativa Comisiei și în limita unui plafon de 0,35% din suma maximă disponibilă pentru FEG în anul respectiv, FEG poate fi utilizat pentru finanțarea activităților de pregătire, monitorizare, informare, de creare a unei baze de cunoștințe relevante cu privire la implementarea FEG, de sprijin administrativ și tehnic, de audit, control și evaluare necesare punerii în aplicare a prezentului regulament.

2. În limita plafonului stabilit la alineatul (1), autoritatea bugetară, pe baza unei propuneri a Comisiei, pune la dispoziție o sumă pentru asistență tehnică, la începutul fiecărui an.

3. Sarcinile stabilite la alineatul (1) sunt executate în conformitate cu Regulamentul financiar, precum și cu normele de aplicare specifice acestui mod de execuție bugetară.”

5. La articolul 10 alineatul (1) se înlocuiește cu următorul text:

'1. Pe baza evaluării efectuate în conformitate cu articolul 5 alineatul (5) și luând în considerare, în special, numărul de lucrători care urmează să beneficieze de sprijin, acțiunile propuse și costurile estimate, Comisia evaluează și propune stabilirea în cel mai scurt timp a cuantumului contribuției financiare care se poate acorda, după caz, în limita resurselor disponibile. Cuantumul nu poate depăși 75% din totalul costurilor estimate prevăzute la articolul 5 alineatul (2) litera (d).”

6. La articolul 13 alineatul (2) se înlocuiește cu următorul text:

'2. Statul (statele) membru (membre) efectuează toate acțiunile eligibile incluse în pachetul coordonat de servicii personalizate în termen de 24 de luni de la data cererii în temeiul articolului 5.”

7. La articolul 20 se inserează un nou paragraf după primul paragraf:

„Parlamentul European și Consiliul pot revizui prezentul regulament, inclusiv derogarea temporară prevăzută la articolul 1, alineatul (1a), pe baza unei propuneri a Comisiei.”

Articolul 2

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Parlamentul European Pentru Consiliu

Președinte, Președinte,

FI ȘĂ FINANCIARĂ LEGISLATIVĂ

1. DENUMIREA PROPUNERII:

Regulament al Parlamentului European și al Consiliului de modificare a Regulamentului (CE) nr. 1927/2006 privind crearea Fondului european de ajustare la globalizare.

2. CADRUL ABM/ABB (gestionare pe activită țI/ÎNTOCMIRE A BUGETULUI PE ACTIVITățI)

Domeniul (domeniile) politicilor în cauză și activitatea / activitățile asociată/ asociate:

Competitivitate pentru creștere economică și ocupare a forței de muncă

3. LINIILE BUGETARE

3.1. Liniile bugetare [liniile opera ționale și liniile de asistență tehnică și administrativă aferente (fostele liniile B..A)] inclusiv pozițiile:

40.0243 Rezervă pentru Fondul european de ajustare la globalizare04.0501 Fondul european de ajustare la globalizare (FEG)04.010414 Fondul european de ajustare la globalizare (FEG) — Cheltuieli de gestiune administrativă

Acordul interinstituțional privind disciplina bugetară și buna gestiune financiară din 17 mai 2006 stabilește, la punctul 28, procedura de introducere a creditelor FEG în buget și limitează suma anuală maximă disponibilă pentru FEG la 500 de milioane de euro.

3.2. Durata ac țiunii și a impactului financiar:

De revizuit până la 31 decembrie 2013 (Art. 20 din Regulamentul 1927/2006)

3.3. Caracteristici bugetare:

Linia bugetară | Tip de cheltuială | Nou | Contribuție EFTA | Contribuții din partea țărilor candidate | Poziția din perspectiva financiară |

04.0501 | Ne-comp | Ne-dif | NU | NU | NU | 1.1 |

04.010414 | Ne-comp | Ne-dif | NU | NU | NU | 1.1 |

4. SINTEZA RESURSELOR

4.1. Resurse financiare

4.1.1. Sinteza creditelor de angajament (CA) și a creditelor de plată (PA)

milioane EUR (calculat cu 3 zecimale)

Tip de cheltuială | Secțiunea nr. | 2009 | 2010 | 2011 | 2012 | 2013 | 2014 | Total |

Cheltuieli operaționale |

Credite de angajament (CA) | 8.1. | a | pm | pm | pm | pm | pm | pm | pm |

Credite de plată (PA) | b | pm | pm | pm | pm | pm | pm | pm |

Cheltuieli administrative incluse în suma de referință |

Asistență tehnică și administrativă (NDA) | 8.2.4. | c | pm | pm | pm | pm | pm | pm | pm |

SUMA DE REFERINȚĂ TOTALĂ |

Credite de angajament | a+c | pm | pm | pm | pm | pm | pm | pm |

Credite de plată | b+c | pm | pm | pm | pm | pm | pm | pm |

Cheltuieli administrative neincluse în suma de referință |

Resurse umane și cheltuieli asociate (NDA) | 8.2.5. | d | 0.732 | 0.854 | 0.976 | 0.876 | 0.976 | 0.976 | 0.732 |

Costuri administrative, altele decât resursele umane și costurile asociate, neincluse în suma de referință (NDA) | 8.2.6. | e | pm | pm | pm | pm | pm | pm | pm |

Costul financiar indicativ total al operației |

TOTAL CA inclusiv costul resurselor umane | a+c+d+e | pm | pm | pm | pm | pm | pm | pm |

TOTAL PA inclusiv costul resurselor umane | b+c+d+e | pm | pm | pm | pm | pm | pm | pm |

Detalii de cofinanțare

În cazul în care propunerea prevede o cofinanțare de către statele membre, sau de către alte organe (vă rugăm să specificați care anume), în tabelul de mai jos ar trebui să fie indicată o estimare a nivelului acestei cofinanțări (pot fi adăugate rânduri suplimentare, dacă sunt prevăzute mai multe organe ca surse de cofinanțare):

milioane EUR (calculat cu 3 zecimale)

Organul de cofinanțare | 2009 | 2010 | 2011 | 2012 | 2013 | 2014 | Total |

…………………… | f |

TOTAL CA inclusiv cofinanțarea | a+c+d+e+f | pm | pm | pm | pm | pm | pm | pm |

4.1.2. Compatibilitatea cu programarea financiară

X Propunerea este compatibilă cu programarea financiară existentă.

( Propunerea necesită o reprogramare a rubricii respective din perspectiva financiară.

X Propunerea poate necesita aplicarea dispozițiilor Acordului interinstituțional[17] (i.e. instrumentul de flexibilitate sau revizuire a perspectivelor financiare).

4.1.3. Impactul financiar asupra veniturilor

X Propunerea nu are impact financiar asupra veniturilor

( Propunerea are impact financiar - efectul asupra veniturilor este următorul:

milioane EUR (calculat cu o zecimală)

Înainte de acțiune [anul n-1] | Situația după acțiune |

Total resurse umane | 6 | 7 | 8 | 8 | 8 | 8 |

5. CARACTERISTICI ȘI OBIECTIVE

5.1. Ac țiuni necesare pe termen scurt sau lung.

Vezi expunerea de motive.

5.2. Valoarea adăugată a interven ției comunitare și coerența propunerii cu alte instrumente financiare și sinergii posibile

Vezi expunerea de motive.

5.3. Obiectivele, rezultatele a șteptate și indicatorii aferenți ai propunerii în contextul cadrului de management bazat pe activitate (ABM)

Vezi expunerea de motive.

5.4. Metoda de punere în aplicare (indicativă)

( Gestiune centralizată

( direct de către Comisie

( indirect prin delegare către:

( agențiile executive

( organe înființate de Comunități, astfel cum sunt prevăzute la art. 185 din Regulamentul financiar

( organele din sectorul public național/organele cu misiune de serviciu public

X Gestiune comună sau descentralizată

X cu statele membre

( cu țări terțe

( Gestiune comună cu organizații internaționale (vă rugăm specificați)

Comentarii relevante:

6. MONITORIZARE ȘI EVALUARE

Articolul 16 din regulamentul FEG cere Comisiei să prezinte în fiecare an Parlamentului European și Consiliului un raport cantitativ și calitativ cu privire la activitățile efectuate în conformitate cu regulamentul FEG din anul precedent. Acest raport conține, printre altele, observațiile Comisiei privind activitățile sale de monitorizare în timpul anului în cauză.

În conformitate cu articolul 17 din Regulamentul FEG, Comisia trebuie să efectueze până la data de 31 decembrie 2011, în strânsă cooperare cu statele membre, o evaluare a eficienței și durabilității rezultatelor obținute în cadrul FEG. Până la 31 decembrie 2014, Comisia este obligată să efectueze, cu asistența unor experți externi, o evaluare ex-post, pentru a măsura impactul FEG și valoarea sa adăugată.

7. Măsuri anti-fraudă

Măsurile prevăzute pentru gestionarea comună se aplică FEG. În plus, în conformitate cu articolul 18 din regulamentul FEG statele membre trebuie să-și asume răspunderea, în primă instanță, pentru controlul financiar al acțiunilor, inclusiv prevenirea, detectarea și corectarea neregulilor.

8. DETALIILE RESURSELOR

8.1. Obiectivele propunerii în termeni de cost financiar

Credite de angajament în milioane EUR (calculat cu 3 zecimale)

2009 | 2010 | 2011 | 2012 | 2013 | 2014 |

Funcționari sau personal temporar[20] (XX 01 01) | A*/AD | 4 | 5 | 6 | 6 | 6 | 6 |

B*, C*/AST | 2 | 2 | 2 | 2 | 2 | 2 |

Personal finanțat[21] prin Art. XX 01 02 |

Alt personal[22] finanțat prin Art. XX 01 04/05 |

TOTAL | 6 | 7 | 8 | 8 | 8 | 8 |

8.2.2. Descrierea sarcinilor care decurg din acțiune

Evaluarea cererilor, urmărirea acestora de-a lungul procedurilor de adoptare, pregătirea rapoartelor anuale, revizuirea legislației, implementarea monitorizării și a auditurilor, acordarea de consiliere și de orientare și solicitanților potențiali și prezenți, etc.

8.2.3. Originea resurselor umane (statutare)

X Posturi alocate în prezent pentru gestionarea programului, pentru a fi înlocuite sau extinse

( Posturi prealocate în cadrul exercițiului APS/PDB pentru anul n

( Posturi de solicitat în cadrul următoarei proceduri APS/APB

( Posturi de redistribuit pe baza resurselor existente în cadrul serviciului de gestionare (redistribuire internă)

( Posturi necesare pentru anul n, deși nu au fost prevăzute în exercițiul SPA/PPB a anului în cauză

8.2.4. Alte cheltuieli administrative incluse în suma de referin ță (XX 01 04/05 – Cheltuieli de gestiune administrativă)

milioane EUR (calculat cu 3 zecimale)

Linia bugetară (numărul și titlul) | Anul n | Anul n+1 | Anul n+2 | Anul n+3 | Anul n+4 | Anul n+5 și următorii | TOTAL |

Altă asistență tehnică și administrativă |

- intra muros |

- extra muros |

Total asistență tehnică și administrativă |

8.2.5. Costul resurselor umane și costuri asociate neincluse în suma de referință

milioane EUR (calculat cu 3 zecimale)

Tipul de resurse umane | 2009 | 2010 | 2011 | 2012 | 2013 | 2014 |

Funcționari și personal temporar (XX 01 01) | 0.732 | 0.854 | 0.976 | 0.876 | 0.976 | 0.976 |

Personal finanțat prin Art. XX 01 02 (auxiliar, END, personal de contract, etc.) (a se specifica linia bugetară) | 0 | 0 | 0 | 0 | 0 | 0 |

Costul total al resurselor umane și costurile asociate (NU în suma de referință) | 0.732 | 0.854 | 0.976 | 0.876 | 0.976 | 0.976 |

Calcul – Funcționari și agenți temporari |

6 până la 8 posturi statutare @ EUR 122 000 p.a. |

Calcul – Personal finanțat în temeiul Art. XX 01 02 |

8.2.6. Alte cheltuieli administrative neincluse în suma de referință milioane EUR (calculat cu 3 zecimale) |

Anul n | Anul n+1 | Anul n+2 | Anul n+3 | Anul n+4 | Anul n+5 și următorii | TOTAL |

XX 01 02 11 01 – Misiuni |

XX 01 02 11 02 – Reuniuni și conferințe |

XX 01 02 11 03 – Comitete[24] |

XX 01 02 11 04 – Studii și consultări |

XX 01 02 11 05 – Sisteme de informare |

2 Total alte cheltuieli de gestiune (XX 01 02 11) |

3 Alte cheltuieli de natură administrativă (a se specifica, inclusiv referința la linia bugetară) |

Totalul cheltuielilor administrative, altele decât resursele umane și costurile asociate (NEINCLUSE în suma de referință) |

Calcul – Alte cheltuieli administrative neincluse în suma de referință |

[1] JO L 406, 30.12.2006, p. 1 Regulament, corectat în JO L 48, 22.2.2008, p. 82 și pentru limba engleză în JO L 202, 31.7.2008, p. 74.

[2] COM(2008) 412, 2.7.2008.

[3] COM(2008) 421, 2.7.2008.

[4] COM(2008) 800, 26.11.2008

[5] Regulamentul (CE) nr. 1081/2006 (JO L 210, 31.7.2006, p. 12).

[6] COM(2006) 91, 1.3.2006.

[7] JO C 139, 14.6.2006, p. 1.

[8] Cauza C-188/03 Junk [2005] ECR I-885.

[9] JO C , , p. .

[10] JO C , , p. .

[11] JO C , , p. .

[12] JO C , , p. .

[13] JO L 48, 22.2.2008, p. 82

[14] COM(2008) 421.

[15] COM(2008) 868.

[16] COM(2008) 800.

[17] A se vedea punctele 19 și 24 din Acordul Interinstituțional.

[18] După caz, trebuie adăugate coloane suplimentare, de exemplu în cazul în care durata acțiunii depășește 6 ani.

[19] Conform descrierii din secțiunea 5.3

[20] Al căror cost NU este acoperit de suma de referință.

[21] Al căror cost NU este acoperit de suma de referință.

[22] Al căror cost este inclus în suma de referință.

[23] Trebuie să se facă trimitere la fișa financiară legislativă specifică pentru agenția (agențiile) executive în cauză.

[24] A se specifica tipul de comitet și grupul de care aparține.